**มาตรการลดการใช้พลังงานของ โรงเรียนมัธยมวัดดุสิตาราม
ประจำปีงบประมาณ 2561**

**1. มาตรการประหยัดไฟฟ้า**

### **1.1. เครื่องปรับอากาศ**

 1.กำหนดการเปิด – ปิด เครื่องปรับอากาศ เวลา 09.00 –16.00 น.ฤดูหนาวเปิด10.00 น.เฉพาะ
ในช่วงฤดูร้อนเปิดเร็วขึ้น 30 นาที ทั้งนี้ให้ตั้งอุณหภูมิไว้ที่ 25-26 องศาเซลเซียล การปฏิบัติงานนอกเวลาราชการทั้งในวันราชการ และวันหยุดราชการไม่ให้เปิดเครื่องปรับอากาศ (หากหน่วยงานใดมีความจำเป็นต้องทำงานในวันหยุดให้ขออนุญาตเป็นกรณีพิเศษ)

 2.กำหนดการปิด เครื่องปรับอากาศในช่วงพักกลางวันและถ้าไม่มีบุคลากรอยู่ ในระหว่างเวลา 12.00 –13.00 น.
 3.ให้มีการตรวจเช็คทำความสะอาดเครื่องปรับอากาศล้างใหญ่ เป็นประจำทุก 6 เดือน

(โดยหมวดอาคารและสถานที่เป็นผู้ดำเนินการ)
 4.ให้มีการทำความสะอาดแผ่นกรองอากาศและคอยล์ความเย็น เดือนละ 1 ครั้ง (โดยหมวดอาคารและสถานที่เป็นผู้ดำเนินการ)

 5.ดูแลการเปิด - ปิด ประตู เข้า - ออก ห้องที่ติดตั้งเครื่องปรับอากาศและระมัดระวัง

ไม่ให้ประตูห้องเปิดค้างไว้

**1.2 ลิฟท์**

 1.กำหนดเปิด – ปิด ลิฟท์ เวลา 06.00 น – 18.00 น. ปิดการใช้ลิฟท์ในวันหยุด

ราชการ หากมีความจำเป็นต้องใช้ลิฟท์นอกเวลาดังกล่าวให้แจ้ง หมวดอาคารและสถานที่ล่วงหน้า (ครูมีระบบ Key Card)

 2.หลีกเลี่ยงการใช้ลิฟต์ กรณี ขึ้น – ลง ชั้นเดียว

 3.รณรงค์ให้มีการใช้บันไดแทนการใช้ลิฟต์

 **1.3 ไฟฟ้าแสงสว่าง**

 1.ดวงไฟแสงสว่างในห้องพักครูและห้องที่ไม่เหมาะในการติดตั้งสติกเกอร์ ติดตั้งสวิทซ์กระตุก เปิด-ปิดเมื่อไม่ใช้งาน

 2.ดวงไฟทางเดิน ลดจำนวนหลอดไฟเหลือเพียง 1 หลอด ปิดในระหว่างเวลา 12.00 น.-13.00 น. โดยให้เปิดเท่าที่จำเป็น
 3.เปลี่ยนหลอดไฟในห้องน้ำที่เกินความจำเป็นออกและติดตั้งหลอดประหยัดไฟฟ้า
 4.เปลี่ยนหลอดไฟแสงสว่างในพื้นที่ที่ยังเป็นหลอดไฟธรรมดาให้เป็นหลอดประหยัดไฟ
เบอร์ 5
 5.ปิดไฟแสงสว่างในช่วงเวลาที่ไม่ใช้งานและหลังเลิกงาน มีการมอบหมาย เวรในกรณีที่ครูและเจ้าหน้าที่ ที่เลิกงานเป็นคนสุดท้าย ให้ปิดไฟบริเวณพื้นที่ส่วนกลางภายในสำนัก/ศูนย์/กลุ่มของตนเองด้วย
 6.ให้ฝ่ายเลขานุการของที่ประชุม ปิดไฟฟ้าแสงสว่างและอาจประสานเจ้าหน้าที่ประจำอาคารที่รับผิดชอบดูแลเพิ่มเติม หลังจากเลิกประชุม
 7.บำรุงรักษาอุปกรณ์ไฟฟ้าแสงสว่างอย่างสม่ำเสมอและต่อเนื่อง โดยการทำความสะอาด
ฝาครอบโคม หลอดไฟ และแผ่นสะท้อนแสงในโคม ทุก 6 เดือน

**1.4 อุปกรณ์ไฟฟ้าทั่วๆไป**

 1.ขอความร่วมมือใช้อุปกรณ์ไฟฟ้าเท่าที่จำเป็น

2.ปิดจอคอมพิวเตอร์และ CPU ในขณะพักเที่ยง หรือขณะที่ไม่ใช้งานเกินกว่า 10-15 นาที
 3.ใช้เครื่องคอมพิวเตอร์และอินเตอร์เน็ต เฉพาะการปฏิบัติงานราชการในหน้าที่เท่านั้น ไม่ว่าจะในเวลาราชการ หรือก่อนและหลังเวลาราชการ
 4.เครื่องถ่ายเอกสาร ตั้งระบบปิดอัตโนมัติเมื่อไม่ใช้งาน กดปุ่มพักเครื่องปิด

 5.กำหนดให้ถอดปลั๊กเครื่องใช้ไฟฟ้า เช่น เครื่องทำน้ำเย็น กระติกน้ำร้อน เครื่อง

ถ่ายเอกสาร เป็นต้น หลังเลิกงานและวันหยุดราชการ
 6.ทำการเปิด – ปิด ม่าน มู่ลี่ตามจังหวะของแสงสว่าง เพื่อช่วยลดการแผ่รังสีความร้อน
เข้ามาภายในอาคาร
 7.ลดการเก็บเอกสารหรือวัสดุอุปกรณ์ที่ไม่จำเป็นในห้องปรับอากาศ เพื่อลดการสูญเสียพลังงาน
 8.จัดสถานที่เก็บเอกสารในภาพรวม เพื่อลดการใช้ไฟฟ้าและเครื่องปรับอากาศ
 9.ให้งานอาคารตรวจสอบการใช้ไฟฟ้าและอุปกรณ์อย่างสม่ำเสมอต่อเนื่อง หากพบ
ความชำรุด ให้ดำเนินการซ่อมแซมแก้ไขโดยด่วน
 10.ให้ผู้อำนวยการ/รองผู้อำนวยการ และหัวหน้ากลุ่มต่าง ๆ เข้มงวดให้ครูบุคลากรและเจ้าหน้าที่ โรงเรียนมัธยมวัดดุสิตารามและหน่วยงานภายนอกที่เข้ามาปฏิบัติงานภายในโรงเรียน ให้ปฏิบัติตามมาตรการประหยัดพลังงานโดยเคร่งครัด

## **1.5.เครื่องทำน้ำร้อน/กระติกน้ำร้อน**

## 1. ควรเปิดเครื่องทำน้ำร้อนช่วงเวลา 07.00-8.30 น. และ 12.00-13.30 น. และถอดปลั๊กทันที 2. ตรวจสอบระดับน้ำ ไม่ให้มากหรือน้อยกว่าที่ระดับกำหนด และไม่ใช้น้ำเย็นในการเติมกระติกน้ำร้อน (สำหรับกระติกน้ำร้อน)3. หมั่นตรวจสอบเช็คอุปกรณ์ที่จำเป็นอย่างสม่ำเสมอ

## 1.6. **สำหรับห้องที่มีตู้เย็น**

1. ตั้งตู้เย็นห่างฝาผนัง อย่างน้อย 15 เซนติเมตร เพื่อระบายความร้อน
2. ทำความสะอาดอย่างน้อยอาทิตย์ละ 1 ครั้ง
3. หมั่นตรวจเช็คของแช่ในตู้เย็น และควรนำสิ่งของ/อาหาร ที่ไม่จำเป็นออกจากตู้เย็น
4. ไม่ควรนำของร้อนแช่ตู้เย็น และไม่เปิดตู้เย็นไว้เป็นเวลานาน
5. ควรละลายน้ำแข็งที่เกาะภายในตู้เย็น เมื่อน้ำแข็งเกาะเกินมาตรฐาน
6. ควรหมั่นตรวจสอบขอบยางของตู้เย็นว่าขอบยางปิดสนิทหรือไม่

**1.7.เครื่องรับโทรทัศน์ เครื่องรับวิทยุ**

    1. ปิดเครื่องทุกครั้งเมื่อไม่มีคนดู
    2. ควรถอดเต้าเสียบให้เรียบร้อยเมื่อเลิกใช้งาน ไม่ควรปิดด้วยรีโมทคอนโทรล เพราะการปิดเครื่อง ด้วยรีโมทนั้น กระแสไฟฟ้ายังคงไหลผ่านอยู่ตลอดเวลา

 **1.8.พัดลม**
     1. เปิดระดับความเร็วของพัดลมพอสมควร
     2.ขณะเปิดพัดลม ควรเปิดหน้าต่างเพื่อให้อากาศถ่ายเทได้ดี

##  **มาตรการรณรงค์และประชาสัมพันธ์**

## 1.จัดทำป้ายสติกเกอร์ ขอความร่วมมือนักเรียน ครู- อาจารย์ ในการประหยัดไฟฟ้า ทั้งการเปิด-ปิดไฟระบบส่องสว่าง พัดลมและเครื่องปรับอากาศ ตลอดจนเครื่องใช่ไฟฟ้าต่าง

## 2.ตั้งบอร์ดประชาสัมพันธ์ แสดงปริมาณการใช้ไฟฟ้า น้ำประปา ขยะ และประชาสัมพมันธ์ให้ทราบอย่างต่อเนื่อง

**ข้อควรปฏิบัติในการใช้พลังงานไฟฟ้า**

     1. ใช้อุปกรณ์ไฟฟ้าอย่างถูกวิธี
      2. อุปกรณ์ไฟฟ้าชำรุดให้รีบแก้ไขโดยช่างที่มีความรู้
     3. ไม่ควรใช้เครื่องใช้ไฟฟ้าหลายเครื่องจากเต้ารับอันเดียว
     4. ไม่ควรติดตั้งอุปกรณ์ไฟฟ้าต่ำเกินไป
     5. ไม่ควรซ่อมแซมอุปกรณ์ไฟฟ้าโดยไม่มีความรู้
     6. สายไฟเปื่อยหรือชำรุด ให้รีบแก้ไขโดยช่างที่มีความรู้
     7. การใช้เครื่องใช้ไฟฟ้าประเภทให้ความร้อน ต้องใช้ด้วยความระมัดระวังอย่างมาก
     8. สายไฟขาดอย่าเข้าใกล้
     9. อย่าก่อสร้างใกล้แนวสายไฟแรงสูง ถ้าจำเป็นต้องสร้างใกล้แนวสายไฟแรงสูง ต้องเอาฉนวนครอบสายไฟแรงสูงไว้ก่อนชั่วคราว
     10. กิ่งไม้ใกล้แนวสายไฟเป็นอันตราย ไม่ควรตัดเองควรแจ้งให้การไฟฟ้าทราบ
     11. ควรหลีกเลี่ยงการติดตั้งเสาเครื่องรับวิทยุและเครื่องรับโทรทัศน์ใกล้แนวสายไฟฟ้าแรงสูง

 **2. มาตรการประหยัดน้ำมันเชื้อเพลิง**

 1 จัดส่งใบอนุญาตใช้รถยนต์ล่วงหน้าก่อนเดินทางอย่างน้อย 3 วัน เพื่อจะได้จัดให้ผู้ที่
จะเดินทางไปติดต่อราชการในเส้นทางเดียวกันหรือสถานที่ใกล้เคียงกัน ให้ใช้รถราชการร่วมกันเพื่อเป็นการ
ประหยัดน้ำมันเชื้อเพลิง
 2. ครูและบุคลากรโรงเรียนมัธยมวัดดุสิตาราม จะเดินทางไปประชุมสัมมนาในเวลาและสถานที่ใกล้เคียงกันให้ใช้รถราชการร่วมกัน และเน้น CAR POOL เพื่อเป็นการประหยัดน้ำมันเชื้อเพลิง
 3. การส่งหนังสือราชการ หรือการติดต่องานต่าง ๆ ขอให้พิจารณาใช้บริการทางโทรศัพท์ โทรสาร ไปรษณีย์ หรือ E – mail แทนการเดินทางไปด้วยตนเอง
 4. ให้พนักงานขับรถยนต์ดำเนินการ

 4.1 เช็คระดับน้ำมันเครื่อง ระดับน้ำในหม้อน้ำรถยนต์ ตรวจเช็คลมยาง

ตรวจเช็คน้ำมันเบรกและคลัตซ์ ตรวจเช็คระดับน้ำกลั่นในแบตเตอรี่ ตรวจเช็คทำความสะอาดใส้กรองอากาศ รวมทั้งสภาพทั่วไป ตามคู่มือการใช้และบำรุงรักษารถราชการ เป็นประจำตามระยะที่กำหนดไว้

 4.2 ไม่ติดเครื่องยนต์ขณะจอดรถคอยและดับเครื่องยนต์ทุกครั้งเมื่อจอดรถยนต์

เป็นเวลานาน

 4.3 ก่อนสตาร์ทเครื่องยนต์ทุกครั้ง ให้ปิดเครื่องปรับอากาศ ไฟหน้ารถ

เครื่องเสียง เพื่อลดการสูญเสียน้ำมันจ่ายเข้าห้องเผาไหม้โดยเปล่าประโยชน์

 4.4 วางแผนกำหนดเส้นทางเป้าหมายก่อนออกเดินทาง สอบถามเส้นทางที่จะไปให้
แน่ชัด หรือศึกษาแผนที่ให้ดี เพื่อให้สามารถไปถึงเป้าหมายได้รวดเร็วขึ้น โดยอาจใช้ข้อมูลจากสถานีวิทยุที่มีการบรรยายสภาพการจราจร ซึ่งจะเป็นการประหยัดน้ำมันรถและประหยัดเวลา

 4.5 เลือกใช้รถยนต์ให้เหมาะสมกับสภาพการเดินทาง และจำนวนผู้เดินทาง

 4.6 ตรวจสอบการรั่วไหลของการใช้น้ำมันและการสิ้นเปลืองเชื้อเพลิง

 4.7 ควรมีของที่จำเป็นในรถเท่านั้น เพื่อลดน้ำหนักรวมของรถที่อาจส่งผลทำให้เครื่องยนต์สึกหรอเร็วกว่าที่ควรและช่วยลดค่าน้ำมันเชื้อเพลิงที่เพิ่มขึ้นจากการบรรทุกของหนักโดยที่เราไม่รู้ตัว

……………………………….